
UDEN  KUNDSKAB  OG  HELLIGHED  KAN  INGEN  SE  GUD 


NUMMER   4 


15.  FEBRUAR  1923 


72.   AARGANG 


TALE  AF  DR.  JOHN  A.  WIDTSOE. 

Ved  Kirkens  93.  Halvaarskonference,  Salt  Lake  City. 
(Fortsat  fra  Side  36.) 


HJEMMET  MAA  IKKE  OVERFØRE  ANSVARET  TIL 

SKOLEN. 

Da  religiøs  Træning  ikke  er  tilladt  i  Almenskolen,  fordi  det 
er  imod  Landets  Love,  saa  er  Spørgsmaalet,  hvorledes  vi  skal 
kunne  supplere  disse  Forhold,  saaledes  at  vore  Drenge  og 
Piger  kan  faa  den  aandelige  Udvikling  og  blive  mere  dygtige 
til  at  udføre  det  Arbejde,  som  vor  Opmærksomhed  er  henledet 
paa  i  denne  Konference.  Jeg  har  henledet  Kirkens  Medlem- 
mers Opmærksomhed  paa  disse  Forhold,  saa  de  maa  forstaa 
ikke  at  lægge  det  hele  Ansvar  paa  Landets  Skoler. 

Desværre  er  der  Skolebestyrere  og  Lærere,  som  frygter  at 
gøre  det,  som  de  burde  gøre  ifølge  Grundloven  af  de  Forenede 
Stater.  Dette  er  ikke  et  af  Gud  forladt  Land,  men  særligt  et  af 
Gud  anerkendt  Land,  og  saaledes  er  der  ingen  Aarsag  til,  at 
vi  ikke  i  alle  Landets  Skoler  skulde  give  Instruktioner  an- 
gaaende  Gud  og  hans  Værker.  Men  da  vi  ikke  gør  dette,  saa 

maa  vi  gaa  til  Hjemmet  og  Kirken  og  faa  det  manglende  i  en 
fuldendt  Uddannelse. 

Alle,  som  har  læst  de  sidste  fyrretyve  eller  halvtredsinds- 
tyve Aars  Historie,  kender  til  den  forbavsende  Udvikling, 
der  har  fundet  Sted  i  vort  Land  paa  Uddannelsens  Omraade, 
og  der  er,  som  Folge  deraf,  en  Tendens  til  at  lægge  det  væ- 
sentlige Ansvar  paa  Skolen  for  Ungdommens  Uddannelse. 
Hjemmets  Betydning  er  forringet,  men  Skolens  Betydning 
hojnet.  Hjemmet  har  dog  fremdeles  det  store  Ansvar  at  træne, 
belære  og  udvikle  det  aandelige  hos  de  unge  Mænd  og  Kvin- 
der, som  de  ikke  kan  erholde  i  Skolen.  Hjemmet  maa  ikke, 
og  kan  ikke  paalægge  Skolen  dette  Ansvar. 

KIRKENS  SKOLER  ER  AF  MEGET  STOR  BETYDNING 
I  AANDELIG  UDDANNELSE. 

Kirken  er  ligeledes  af  stor  Betydning  i  denne  Henseende. 
I  Kirken  har  vi  Hjælpeforeninger  af  forskellige  Slags,  og 
Hovedhensigten,  saaledes  som  jeg  forstaar  den,  er  aandelig 
Uddannelse  af  de  Skoleuddannede.  Jeg  onsker  at  indprente 
denne  Tanke  i  alle  Kirkens  Medlemmer. 

I  Kirkens  Skoler  er  der  Muligheder  for  de  Unge,  ikke  alene 
til  at  lære  af  Boger  skrevne  af  Mænd,  men  ogsaa  af  Boger  fra 
Gud,  og  blive  udviklet  paa  de  fysiske,  intellektuelle  og  aande- 
lige Omraader  og  saaledes  beredt  paa  at  leve  et  konsekvent 
Liv.  Kirken  har  mange  Ho j skoler  og  Kollegier,  hvor  unge 
Mænd  og  Kvinder  modtager  en  harmonisk  Udvikling  af  deres 
fysiske,  intellektuelle  og  aandelige  Kræfter. 

SEMINARIER  OG  RELIGIONSKLASSER. 

Da  det  er  umuligt  for  Kirken  at  opholde  Skoler,  hvortil  alle 
kan  have  Adgang,  heller  ikke  vilde  det  være  fornuftigt  at 
indfore  el  Skolesystem,  som  vilde  konkurrere  med  Almen- 
skolen, saa  har  Kirken  organiseret  Religionsklasser,  som  en 
Korrelation  til  Almenskolen,  hvor  der  gives  religios  Under- 
visning. Jeg  ønsker  at  opmuntre  alle  til  at  stotte  denne  Or- 

ganisation.   I   Kirkens   Seminarier  fortsættes   denne    religiøse 
Uddannelse,  særligt  for  Hoj  skole -Studenter. 

Kirkens  store  Universitet,  Brighani  Youngs  Universitet, 
staar  som  Hovedet  for  alle  Kirkens  Skoler.  Der  er  ikke  Plads 
for  alle,  som  ønsker  Adgang  til  dette  Universitet,  men  Staten 
Utah  har  ogsaa  et  storartet  Universitet  og  et  ligesaa  storartet 
Landbrugs-Kollegium,  hvor  de  Studerende  uden  Tvivl  med 
Tiden  vil  faa  Adgang  til  Deviser  forordnet  ved  Lov,  som  vil 
sikre  dem  Kundskab  om  Gud  saa  vel  som  om  hans  Værker. 

Disse  Tanker  har  været  i  mit  Sind  siden  i  Gaar,  da  jeg 
hørte  vor  Præsidents  glimrende  Budskab  om  Lydighed  mod 
Loven,  og  i  min  Analyse  er  jeg  kommen  mere  og  mere  til  den 
Overbevisning,  at  vi  ved  Almenskolen  og  de  religiøse  Hjælpe- 
foreninger kan  tilvejebringe  de  Forhold,  som  Præsident  Grant 
omtalte  i  Gaar. 

Lad  mig  sige,  at  en  intellektuel  Udvikling  alene  er  som  et 
Skib  med  en  kraftig  Dampmaskine  og  en  stor  Propel,  færdigt 
til  at  drive  det  fremad  uden  Ror,  Kort,  Kompas  og  et  bestemt 
Maal.  Naar  vi  meddeler  det  intellektuelle  Menneske  den  aan- 
delige  Uddannelse,  saa  er  det  ligesom  om  vi  forsynede  et  Skib, 
der  havde  et  godt  Maskineri,  med  et  Kompas,  Ror,  Kort  og  en 
paalidelig  Intelligens  til  at  kontrollere  det  hele,  saaledes  at 
Skibet  kunde  naa  den  sikre  Havn  ifolge  den  bestemte  Plan. 

Maa  Gud  velsigne  os  i  vore  Uddannelsers  Bestræbelser,  at 
vi  maa  kunne  opfylde  vor  Bestemmelse  —  blive  et  stort  Ver- 
densfolk  —  i  Renhed  og  Retfærdighed.  Jeg  bærer  mit  Vidnes- 
byrd til  Eder,  at  jeg  véd,  at  Gud  lever,  at  Jesus  Kristus  kom 
og  led  Doden  for  os,  at  Joseph  Smith  var  en  sand  Guds  Profet 
og  blev  kaldt  til  at  fortsætte  Evighedens  Planer.  Jeg  takker 
Gud  for  det  Privilegium,  som  jeg  har  ved  at  være  Medlem  af 
denne  Kirke,  at  være  meddelagtig  i  Præstedømmet  og  de  Vel- 
signelser, som  er  forbunden  dermed.  Gud  være  priset,  fordi 
han  bragte  Sandheden  til  mig  og  min  Familje  samt  til  Eder. 
At  Gud  maa  altid  være  med  os,  er  min  Bon  i  Jesu  Kristi  Navn. 
Amen. 

EGENSKABER. 

I  denne  Artikel  vil  jeg  bede  Læserne  med  mig  betragte 
Hengivenhed,  Standhaftighed  og  Mildhed  paa  en  omhyggelig 
og  analytisk  Maade  og  ud  fra  et  psykisk  Standpunkt. 

HENGIVENHED. 

Det  er  rigtigt  at  undersøge  et  Ords  etymologiske  Betydning, 
og  særligt  naar  vi  beskæftiger  os  med  okkulte  Studier  og  eso- 
teriske Lærdomme,  som  er  bleven  givet  os  fra  henrundne 
Tidsaldre.  Det  er  nyttigt,  fordi  man  i  hine  Dage,  da  esoterisk 
Kundskab  var  almindelig,  og  man  skulde  forstaa  Ordenes 
indre  Betydning  —  en  Forstaaelse,  som  er  gaaet  tabt,  efter- 
haanden  som  den  materialistiske  Bølge  skyllede  hen  over 
Verden.  Det  første  Sprog,  der  blev  skænket  Mennesket,  var 
mantrisk,  det  vil  sige,  at  af  de  Lyde,  som  Ordene  bestod  af, 
paapegede  man  den  Genstand,  som  Ordet  angav  i  den  finere 
Materie  paa  de  højere  Planer,  idet  Ordet  udtaltes.  Tager  vi 
f.  Eks.  et  Ord,  som  i  dette  Sprog  betegnes  Plante,  da  vil  den 
Lyd,  som  frembragtes,  i  de  højere  Planers  Materie  frembringe 
et  Billede  af  Planter. 

Dette  Menneskeslægtens  første  Sprog  besad  saaledes  en  be- 
tydelig indre  Værdi  og  Kraft,  og  fra  et  etymologisk  Synspunkt 
er  det  af  overordentlig  stor  Interesse  for  dem,  for  hvilke  Or- 
dene er  Symboler. 

Lad  os  tage  Ordet  Devotion  (Hengivenhed),  der  stammer 
fra  to  latinske  Ord  »de«  og  »vovei«,  d.  v.  s.  at  afgive  et  Løfte 
—  at  forpligte  sig.  I  denne  Betydning  kastes  der  et  meget 
stærkt  Lys  over  denne  Egenskab.  Hengivenhed  viser  sig  her- 
ved at  være  Evnen  til  helt  at  give  sig  hen  til  et  Ideal  og  vende 
sig  bort  fra  alt,  som  holder  Mennesket  borte  fra  at  tjene 
Idealet. 

Naar  vi  betragter  Hengivenhed  ud  fra  dette  Synspunkt,  ser 
vi,  at  de  Mennesker,  som  besidder  den,  ikke  er  karakterløse, 
men  tvertimod  i  Besiddelse  af  en  høj  Grad  af  Styrke  og  Kraft, 

og  de  vender  sig  bort  fra  andre  Attraktioner,  som  Verden  by- 
der paa  som  Følge  af  den  indre  Styrke  og  Mod.  Hengivenhed 
bliver  da  et  Ideal  uden  Selviskhed. 

STANDHAFTIGHED. 

Standhaftighed  er  Evnen  til  at  forblive  urokkelig  i  Idealets 
Tjeneste,  hvortil  vi  har  givet  os  helt  og  fuldt  hen.  For  at  be- 
sidde denne  Egenskab,  er  det  nødvendigt  at  have  en  stærk 
udviklet  Vilje.  Det  er  ikke  sjældent,  at  der  ud  fra  den  ydre 
Verden  strømmer  Indflydelser,  der  vil  drage  os  bort  fra  Tje- 
nestens Vej,  derfor  er  det  særligt  nødvendigt  at  udvikle  denne 
Evne,  for  at  man  kan  staa  fast  trods  Hindringer  og  Vanske- 
ligheder. Her  maa  man  ikke  forveksle  Standhaftighed  med 
Stædighed,  som  er  en  betydelig  lavere  Grad.  Vi  véd  jo  alle, 
hvor  vanskeligt  og  kedeligt  det  er  at  have  med  et  stædigt  Men- 
neske at  gøre,  som  kan  være  stædigt  uden  at  vise  den  aller- 
mindste Grad  af  Standhaftighed. 

Finder  Du  Spor  af  Standhaftighed  i  Din  Sjæl,  da  grib  den 
med  en  fast  Haand,  og  omform  og  forvandl  den  til  et  Ideal, 
der  knytter  Dig  fastere  og  fastere  til  Din  Herre  og  Mester. 

MILDHED. 

Mildhed  er  en  Egenskab,  der  ofte  misforstaas  og  misbruges. 
Mange  har  den  Opfattelse  af  Mildhed,  at  Vedkommende  er 
blodagtig,  negativ  og  svag.  Andre  paatager  sig  Mildhed  for 
Vindings  Skyld.  Slangen  kan  ogsaa  være  mild,  men  vi  véd 
alle,  hvilken  Hensigt  der  ligger  bagved.  Hvorimod  den  rette 
Mildhed  maa  ses  som  et  Udtryk  for  Karakterstyrke,  en  stærk, 
men  behersket  Kraft,  der  medfører  en  enestaaende  Fred.  En 
Sjælsharmoni.  Dersom  man  træffer  et  Menneske,  som  til  dag- 
lig ikke  er  harmonisk  og  i  fredelig  Stemning,  kan  man  med 
Sikkerhed  gaa  ud  fra,  at  han  i  psykisk  Henseende  ikke  er 
naaet  saa  vidt,  at  han  kan  modtage  de  højere  aandelige  Kræf- 
ter, der  harmoniserer  Menneskets  Tendenser. 

Det  Billede,  som  Evangelierne  giver  os  af  vor  store  Mester 

Jesus  Kristus,  er  præget  af  Fred  og  Mildhed  og  er  det  rette 
Udtryk  for  hans  aandelige  Kraft.  Men  desværre  maa  man  til- 
føje, at  Evangelisterne  ofte  blander  hans  Mildhed  med  en  vis 
Svaghed.  Evangelisterne  var  Mennesker,  og  de  kunde  ogsaa 
misforstaa  deres  Mester.  Apostlene  kunde  ofte  ikke  forstaa, 
hvorfor  Jesus  ikke  benyttede  sin  aandelige  Kraft  i  Forbindelse 
med  den  fysiske. 

Jesus  Kristus  var  den  dygtigste  Lærer  til  at  undervise  Men- 
neskene i  Psykologien  angaaende  disse  Egenskaber:  Hen- 
givenhed, Standhaftighed  og  Mildhed.  Han  var  i  Besiddelse 
af  en  uhyre  aandelig  Styrke,  han  medførte  et  mægtigt  Pust  af 
aandelig  Kraft,  fordi  hans  Hengivenhed  var  intensiv  og  dyb. 
Hans  Standhaftighed  bar  Præget  af  ædel  og  ren  Karakterstyrke, 
og  ud  fra  dette  strømmede  denne  rene  og  velsignelsesrige 
Mildhed,  der  var  omgiven  af  den  himmelske  Herlighedsglorie. 

Vi  har  et  overordentlig  stort  Privilegium,  der  har  Lejlighed 
til  at  komme  i  Berøring  med  denne  Kundskab,  og  vi  er  saa- 
ledes  i  Stand  til  at  forstaa  Meningen  og  Hensigten  med  Livet. 
Der  er  saa  mange,  som  aldrig  tænker  over,  hvorfor  vi  er  her. 
Vanen  gør  Mennesket  sløvt  og  ligegyldigt.  Det  vænner  sig  til 
Forhold,  Tilstande  og  Fænomener;  tænker  aldrig  over,  hvor- 
for det  er  saaledes,  og  hvorfor  de  selv  er  her  i  Verden,  og 
hvad  dets  Mission  er.  Vi  maa  lære  at  forstaa,  at  vi  i  vor  in- 
derste Natur  er  guddommelig.  De  Egenskaber,  som  vi  ovenfor 
har  nævnt,  ligger  slumrende  og  latente  i  os,  og  Hensigten  med 
vor  jordiske  Tilværelse  er  at  udvikle  disse  Evner,  som  ligger 
slumrende  i  os. 

Der  er  et  engelsk  Ord  »Education«,  der  i  Sproget  betyder 
Opdragelse,  set  fra  et  etymologisk  Synspunkt,  det  stammer  fra 
de  to  latinske  Ord  »e«  (ud)  og  »duco«  (føre);  Ordet  Education 
betegner  egentlig  at  føre  frem.  At  fore  frem  er  netop  den  Vi- 
denskab, der  kerer  Barnet  at  udvikle  sine  egne  Evner,  ikke  at 
det  absolut  fyldes  med  noget  ude  fra. 

Det  er  ved  Hjælp  af  Erfaringer,  at  vi  udfolder  os.  Vi  gen- 
nemgaar  den  ene  Erfaring  efter  den  anden,  og  enhver  af  disse 

efterlader  sit  bestemte  Mærke  paa  vor  Karakter.  Alle  disse 
Erfaringer  frembringer  Vibrationer,  der  styrker  de  Egenska- 
ber, vi  er  i  Færd  med  at  udvikle. 

Livet  er  altsaa  en  Skole  fra  Vuggen  til  Graven,  og  vore 
Skolemestre  har  ikke  alle  været  lige  heldige;  mange  har  villet 
tvinge  deres  Lærdomme  ind  i  Menneskets  Bevidsthed,  den 
mest  forkastelige  af  alle  Metoder.  Stjernen  fra  Øst,  der  lyste 
ud  over  Verden,  medbragte  en  anden  Læremetode  og  om- 
stødte det  gamle.  Devisen  i  denne  Lære  var,  at  udvikle  Dine 
Evner,  som  Du  fik  i  Arv  fra  Din  Skaber.  Det  var  Kærligheden 
og  Fredens  Evangelium,  det  var  disse  Lysstraaler,  som  Stjer- 
nen udsendte. 

Det  var  saa  uendelig  faa,  der  forstod  dette  Lys;  de  saa  Lyset, 
men  hvorfor  det  udsendtes,  søgtes  der  ikke  efter.  Mange  kaldte 
sig  Lysets  Børn,  men  drog  dog  ud  og  dræbte  alle,  som  tænkte 
anderledes.  Den  ene  Krig  afløste  den  anden  som  Følge  af  Mis- 
forstaaelse. 

Den  næste  Krig  staar  for  Doren  og  bliver  nok  ikke  mindre 
grusom,  og  vi  som  Kristne  bebrejder  snart" den  ene,  snart  den 
anden  Nation  og  Race  for  deres  manglende  Forstaaelse  og 
Tolerance.  Vi  bebrejder  Orientaleren  for  hans  Grusomhed 
mod  Kristne,  specielt  Armenierne,  og  det  maa  indrømmes. 
Men  lad  den  hvide  Race  tage  Bjælken  ud  af  sit  eget  Øje,  saa 
kan  den  bedre  se  Aarsagerne.  Ingen  Race  er  mere  begærlig 
efter  at  føre  Krig  end  den  hvide.  »Den,  der  drager  Sværdet, 
vil  omkomme  ved  Sværdet!«  Europas  Diplomati  er  næppe  til- 
strækkelig til  at  afværge  Faren,  og  Orientaleren  er  som  Diplo- 
mat langt  overlegen. 

Er  de  mange  Religioner  da  ikke  i  Stand  til  at  bringe  For- 
sonlighed og  afværge  Faren.  Nej.  Paa  disse  Pladser  ser  vi  ikke 
Ordets  Forkyndere,  Egoismen  har  for  stor  Magt  over  dem, 
Fanatismen  træder  hurtig  til,  og  vi  har  Nationalhadet. 

Hele  Europa  hævder,  at  de  tilbeder  den  sande  og  levende 
Gud,  talrige  Kirker  staar  som  tavse  Vidner.  Hvor  er  Resultatet 
af  deres  Gudsdyrkelse? 

Naturens  Adelsmænd,  der  har  taget  Bjælken  ud  af  Øjet, 
som  er  klartseende:  udraab  og  forkynd  for  Nationerne,  at  alle 
har  glemt  at  udvikle  deres  guddommelige  Egenskaber.  Det 
eneste  Middel,  der  kan  afværge  Krige. 

Den,  der  er  fuldtud  optaget  af  at  udvikle  disse  Egenskaber, 
kan  aldrig  faa  Tid  til  Kiv  og  Strid. 

Naturens  Adelsmænd:  for  den  store  hvide  Flok  hen  til  Gud, 
hvis  Navn  de  har  paakaldt,  men  ikke  forstod. 

P.  L.  Olsen. 


ANKOMST. 

Ældste  N.  P.  Christensen  ankom  til  København  med  »Os- 
car II«  den  9.  ds.  fra  Salt  Lake  City. 

Vi  byder  Br.  Christensen  hjærtelig  velkommen  og  haaber, 
at  hans  Missionsvirksomhed  maa  blive  velsignelsesrig. 


AFLØSNING. 

Ældste  Chr.  M.  Nikolaisen  er  afløst  fra  sin  Mission  med  Tak 
for  udført  Arbejde  og  med  Tilladelse  til  at  rejse  til  sit  Hjem 
i  Tremonton,  Utah. 


ER  KRISTI  BJERGPRÆDIKEN  PRAKTISK 
AT  FØLGE?  ABSOLUT  JA! 

(Paa  Grundlag  af  en  amerikansk  Magazin-Artikel 
ved  Morten  A.  C.  Nicolaysen.) 

En  Kritiker  i  Handelsverdenen  udtalte  fornylig:  »Hvis  jeg 
skulde  gøre  Forretninger  i  Henhold  til  de  Principer,  som  er 
fremsat  i  Bjergprædikenen,  saa  vilde  jeg  gaa  fallit  paa  mindre 
end  et  Aar.  Biblen  er  fuldstændig  upraktisk  under  vore  nu- 
værende special-økonomiske  Samfundsbetingelser;  det  er  jo 
umuligt  at  leve  i  Overensstemmelse  med  dens  Idéer.« 

Hvis  det  nu  var  rigtigt,  saa  kunde  der  være  god  Grund  for 
Verdens  Vantro;  men  overfor  Domstolene  er  den  Anklagede 
som  Regel  altid  tilladt  et  aabent  og  ærligt  Forsvar;  lad  os 
derfor  forhøre  og  undersøge  den  Del  af  Biblen,  førend  vi 
dømmer. 

»Hvad  er  saa  de  specielle  Indvendinger?« 

»Der  er  en  Masse,«  svarede  den  kritiske,  »men  kun  for  at 
nævne  enkelte,  skal  jeg  gøre  opmærksom  paa  Skriftsteder 
som:  »Salige  er  de  Fattige  i  Aanden,  thi  Himmeriget  er 
deres«;  »Salige  er  de  Sagtmodige,  thi  de  skal  arve  Jorden«; 
»Elsker  Eders  Fjender«;  »Bekymrer  Eder  ikke  for,  hvad  I 
skal  faa  at  spise  og  drikke«  o.  s.  v.  Den  Slags  Idéer  peger  jo 
lige  lukt  mod  Fattighuset.« 

»Vel,  døm  dem  ikke  saa  hastigt,«  sagde  Talsmanden,  »lad 
os  tage  den  første  Beskyldning  op.  Kong  Jakobs  Bibelover- 
sættelse siger:  »Ingen  kan  være  Tjener  for  to  Herrer;  thi  enten 
vil  han  hade  den  ene  og  elske  den  anden,  eller  holde  sig  til 
den  ene  og  ringeagte  den  anden;  I  kan  ikke  være  Guds  og 
Mammons  Tjener.« 

»Derfor  siger  jeg  til  Eder:  bekymrer  Eder  ikke  for  Eders 
Liv,  hvad  I  skal  faa  at  spise,  og  hvad  I  skal  faa  at  drikke,  ej 
heller  for  Eders  Legeme,  hvad  I  skal  klæde  Eder  med.  Er  ikke 
Livet  mere  end  Maden  og  Legemet  mere  end  Klæderne?  Ser 
paa  Himlens  Fugle,  de  saar  ikke,  høster  ikke  heller,  sanker  ej 
heller  i  Lader;  og  Eders  himmelske  Fader  føder  dem;  er  I 
ikke  meget  mere  værd  end  de?  Og  hvem  af  Eder  kan  ved  Be- 
kymring lægge  en  Alen  til  sin  Vækst?  Og  hvi  bekymrer  I 
Eder  for  Klæder?  Agter  paa  Markens  Liljer,  hvorledes  de 
vokser,  de  arbejder  ikke,  spinder  ikke  heller;  men  jeg  siger 
Eder,  at  end  ikke  Salomon  i  al  sin  Herlighed  var  klædt  som 
en  af  dem.  Men  naar  Gud  saaledes  klæder  Græsset  paa  Mar- 
ken, som  staar  i  Dag  og  i  Morgen  kastes  i  Ovnen,  skulde  han 
da  ikke  meget  mere  klæde  Eder,  I  lidet  troende?  Værer  derfor 
ikke  bekymrede,  saa  I  siger:  hvad  skal  vi  faa  at  spise?  eller: 
hvad  skal  vi  faa  at  drikke?  eller:  hvad  skal  vi  klæde  os  med? 

det  er  jo  alle  disse  Ting,  Hedningerne  attraar.  Thi  Eders  him- 
melske Fader  véd,  at  I  trænger  til  det  altsammen.  Men  søger 
først  Guds  Rige  og  hans  Retfærdighed,  saa  skal  alt  dette  gives 
Eder  i  Tilgift.  Bekymrer  Eder  altsaa  ikke  for  i  Morgen,  thi 
den  Dag  i  Morgen  skal  bekymre  sig  for  sig  selv;  hver  Dag  har 
nok  i  sin  Plage.«  (Biskop  Rordams  Oversættelse  paa  Dansk 
benyttet  hersteds.) 

»Hvis  disse  Ord  betød,  at  vi  skulde  sløse  med  Tingene  og 
sætte  vore  Midler  overstyr  i  et  ligegyldigt  og  et  fordærveligt 
Levnet,  da  er  de  naturligvis  baade  upraktiske  og  demorali- 
serende. Men  en  saadan  Forklaring  ligger  dog  udenfor  hele 
Biblens  Aand  og  Lærdomme,  og  den  siger  ikke  noget  saadant. 
Det  græske  Ord  »Merimnon«*)  betyder  at  være  overvættes  om- 
hyggelig eller  ængstelig,  og  hvis  vi  læser  Skriftstedet  med 
denne  Forandring,  da  finder  vi,  at  det  lærer  en  anderledes 
Lektie,  som  er  fuldstændig  praktisk.  »Mammon«  er  det  sy- 
riske Ord  for  »Rigdomme«,  som  indskrænkede  eller  taabelige 
Folk  vil  gore  det  mest  mulige  for  at  skrabe  til  sig;  og  i  den 
foranstaaende  Sætning  formaner  Kristus  dem  til  netop  ikke 
at  blive  Tjenere  eller  Slaver  af  disse  Rigdomme,  som  de  maa 
efterlade  sig,  naar  »Solvstrengen«  brydes,  og  Aanden  gaar  til- 
bage til  Aandernes  Sfære;  men  af  langt  mere  Værd  er  det  at 
leve  Livet  i  Kærlighedens  og  Næstens  Tjeneste  og  oplægge 
gode  Gerningers  Skatte,  som  vil  folge  os  og  gaa  foran  os  ind 
i  Himmeriges  Rige,  som  er  i  Stand  til  at  læse  os  som  en  aaben 
Bog  uden  Hensyn  til  hvilket  som  helst  Sprog,  vi  benytter,  og 
hvilken  Hudkulor,  vi  har  faaet. 

Det  er  netop  Kristi  Hensigt  at  advare  os  mod  Farerne  ved 

*)  »Merimnon«,  som  Kong  Jacobs  Bibeloversættelse  oversætter  til 
»Také  no  thought«  (ordret  paa  Dansk  »gør  Eder  ingen  Tanke  om«) 
er  i  Rørdams  Oversættelse  udtrykt  ved:  »Bekymrer  Eder  ikke  for« 
o.  s  v.  Jesus  har  altsaa  med  Menneskenes  materialistiske  og  aande- 
lige  Tilstand  for  Øje  den  Gang  udtrykt  sig  med  den  Tanke  og  i  det 
Sprog,  at  Menneskene  skulde  ikke  være  saa  forfærdelig  ængstelige 
for,  hvad  de  skulde  faa  at  spise  og  drikke  i  Morgen,  naar  de  kun 
havde  Tro  til  Gud  og  til  at  leve  paa  den  rette  Maade. 

den  overvættes  Bekymring.  Vi  kan  ikke  selv  lægge  en  Haars- 
bred  til  vor  Vækst  eller  faa  et  Haar  til  at  vokse  ved  Bekym- 
ring, som  er  en  af  de  mest  ruinerende  og  stærkt  medtagende 
af  alle  vore  Sindsbevægelser,  og  den  udretter  intet  godt.  Vor 
himmelske  Fader  véd,  at  vi  behøver  de  jordiske  Ting,  men 
derfor  er  det  bedst  forst  at  søge  efter  de  himmelske  Gaver  og 
hans  Riges  Retfærdighed,  og  som  en  naturlig  Konsekvens  vil 
ifolge  de  sjmlige  og  usynlige  Love  alle  de  ovrige  Ting  blive  os 
tillagte.  Jesus  gav  et  tydeligt  Bevis  derpaa  ved  mindst  to  Lej- 
ligheder, da  Mængden  fulgte  ham  til  Steder,  som  laa  langt  fra 
deres  Hjem  og  fra  Byer,  hvor  Dagens  Forfriskninger  og  Fode 
kunde  faas.  Han  gav  dem  forst  den  aandelige  Fode  ifolge 
deres  Higen  og  Krav  efter  Tro  og  Kundskab,  og  han  sorgede 
derefter  for  deres  legemlige  Fornødenheder  direkte  fra  den 
aandelige  Tilforselskilde,  hvilket  kan  synes  at  være  naragtigt 
for  det  jordisk  tilslorede  Menneske,  men  ikke  desto  mindre  er 
en  Virkelighed,  thi  Kristus  forstod,  at  alt  er  Materie,  og  at  Ma- 
terien, som  forbigaar  det  naturlige  Øje,  er  blot  af  en  finere 
Beskaffenhed,  som  kun  de  stærkest  aandelig  udviklede  Kræf- 
ter som  hos  ham  selv  kunde  se  og  opfatte. 

Gør  det  samme  sig  gældende  i  Nutiden?  Ja,  vist  gør  det. 
Men  først  paa  Betingelse  af  Kristi  Retfærdighed.  Nedskriveren 
horte  til  Eks.  forleden  Dag  fra  en  trofast  Ældste  i  Kirken,  at 
et  Medlem  i  Kobenhavn  for  flere  Aar  tilbage  modtog  Besog  af 
to  Missionærer.  Han  var  kommen  bort  fra  Kirken,  men  havde 
tidligere  udvist  mange  Opofrelser  for  sin  Tros  Skyld  og  be- 
fandt sig  i  dette  Øjeblik  i  en  fattig  og  haard  Nødstilstand.  Da 
Datteren  fra  Vinduet  saa  de  to  Missionærer  komme,  kaldte 
hun  paa  Forældrene  og  sagde:  »Der  kommer  to  »Mormon«- 
Missionærer,  de  er  naturligvis  sultne,  og  vi  har  ikke  Mad  til 
at  gøre  os  selv  halvmætte  med.«  Manden  havde  bevaret  et 
venligt  og  høfligt  Sindelag,  og  han  bød  dem  indenfor,  da  de 
kom  til  Doren.  Han  forklarede  dem  kort  efter  Tilstanden  i 
Huset.  Den  ene  af  Ældsterne  sagde  med  stor  Tro:  »Vær  ikke 
bekymret,  Broder;  vi  vil  velsigne  Deres  Mad,  som  De  har  til- 

bage,  og  vi  vil  alle  blive  mætte.«  Til  den  vantro  Datters  store 
Forbavselse  skete  det  virkeligt,  at  der  endnu  var  Mad  tilovers, 
efter  at  den  var  bleven  velsignet  og  spist  af,  og  de  alle  var 
bleven  fuldstændig  mætte.  Det  var  for  hende  et  Mirakel,  og 
hun  bevarede  det  senere  som  et  Vidnesbyrd  om  Guds  Kraft. 

Naar  vi  arbejde  og  bede,  og  vort  Liv  er  en  gennemkrydset 
Bon  om  Anledninger  til  at  tjene  andre  —  vore  Børn  i  Hjem- 
met, vore  Naboer,  vor  Næste  i  en  stedse  større  og  større  Cirkel 
til  hans  timelige  og  evige  Gavn  og  Velsignelse,  da  vil  alle  de 
jordiske  Ting  komme  til  os  af  deres  egen  Drift,  som  vi  be- 
høver dem,  og  de  vil  fortsætte  med  at  komme  i  en  stedse 
større  Grad  i  Henhold  til  det  Maal,  som  de  igen  er  brugt  i 
Guds  Tjeneste.  Hvis  vi  kun  betragter  os  selv  som  Skatmestre 
og  Bestyrere  af  alt  vort  jordiske  Gods,  stort  eller  smaat,  da  er 
vi  i  Virkeligheden  »fattige  (d.  v.  s.  enfoldige)  i  Aanden«,  saa- 
vidt  det  angaar  de  flygtige  jordiske  Skatte,  men  rige  i  de 
evigtvarende  Skatte  i  det  himmelske  Rige.  Derfor  kunde  Je- 
sus sige  til  Smyrna-Menigheden:  »Jeg  kender  Din  Trængsel 
og  Fattigdom,  men  Du  er  alligevel  rig.«  (Joh.  Aabenb.).  Sam- 
menlign ogsaa  hans  Erklæring  i  Bjergprædikenen  6.  Kap.  19., 
20.,  21.  V.,  Matthæus  Ev.  Hvis  vi  ikke  er  kortsynede  Jord- 
rotter, saa  er  den  af  Kristus  udpegede  Vej  den  mest  prak- 
tiske at  følge. 

Det  er  ikke  saa  længe  siden,  at  »caveat  emptor«  (»Lad  Kø- 
beren tage  sig  i  Agt«)  var  Handelsverdenens  Parole  i  Kon- 
kurrencen for  de  jordiske  Værdier,  medens  de  betragtede 
Koberen  som  deres  lovmæssige  Bytte.  Naar  de  havde  solgt 
deres  Varer  og  modtaget  deres  Penge,  saa  brød  de  sig  ikke 
noget  om,  enten  Koberen  var  tilfreds  eller  misfornøjet.  De 
pralede  endog  af  at  kunne  sælge  en  daarlig  Vare,  som  snart 
vilde  opslides.  Det  er  tydeligt  nok  i  det  kortsynede  Motto: 
»Varens  Svaghed  er  Omsætningens  Styrke«.  Men  efterhaan- 
den  lærer  de  Handlende  og  Fabriksherrerne,  som  ellers  vilde 
le  ad  den  Tanke  at  drage  Religion  ind  i  deres  Forretnings- 
anliggender,  at  forlade    og   kassere    dette    »caveat   emptor«- 

Standpunkt,  og  de  antager  sig  praktisk  talt  mere  eller  mindre 
Kristi  Forskrift:  »Den,  som  vil  være  den  største  iblandt  Eder, 
lad  ham  være  alles  Tjener«.  De  fleste  Forretningsfolk  holder 
nu  paa,  at  det  bedste  Grundlag  for  at  kunne  kræve  Handels- 
omsætning, er  den  Tjeneste,  de  er  i  Stand  til  at  yde  Køberen, 
fordi  det  er  den  Fremgangsmaade,  som  betaler  sig,  og  oven- 
staaende  Sætning  kan  derfor  klassificeres  som  en  anden  af 
Biblens  praktiske  Forskrifter. 

Men  det  sker  undertiden  tiltrods  for  deres  Ønsker  om  at 
tjene  Kunderne  paa  bedste  Maade,  at  noget  gaar  forkert,  og 
en  vred,  utilfreds  Køber  kommer  buldrende  ind  og  nedrak- 
ker Varerne.  Under  det  gamle  kortsynede  »caveat  emptor«- 
Regimente  havde  Købmanden  kun  stukket  i  Latter  eller  kastet 
Kunden  ud  af  Døren.  Men  den  moderne  Handelsmand  er  for- 
skellig. Han  erindrer  sig  Salomons  Visdom,  at  et  mildt  Svar 
afværger  Vreden,  og  Kristi  Paastand:  »af  de  Sagtmodige  (som 
betyder  »lærvillige«)  skal  arve  Jorden«,  hvorfor  han  gør 
en  høflig  Undskyldning  for  den  indtrufne  Fejl  i  Varen  og  til- 
byder Tilbagebetaling  og  Erstatning;  han  sender  den  fordums 
mistænksomme  Kunde  bort  med  Smilet  om  Munden  og 
spændt  paa  at  rose  Forretningen  til  Naboerne  for  den 
smukke  Opforsel.  Købmanden  vinder  saaledes  nye  Kunder 
ved  at  adlyde  de  formaalstjenlige,  praktiske  Formaninger  i 
Biblen  og  at  holde  sit  eget  Temperament  i  en  sagtmodig  Ba- 
lance. Det  samme  Forholds  praktiske  Anvendelse  gælder  ikke 
alene  i  Handelsverdenen,  men  ogsaa  i  national  Retning  og  i 
alle  forskelligartede  Institutioner  og  i  Kirken  med,  hvor  et 
Medlem  maaske  har  lidt  Uret  af  et  andet  Medlem  og  beklager 
sig  til  en  autoriseret  Mellemmand. 

Det  betaler  sig  i  Kroner  og  Ører  at  være  bønfuld  overfor 
Herrens  Ord  og  at  holde  sit  Temperament  afbalanceret  og 
sagtmodigt;  men  det  giver  endnu  større  Afgifter  fra  det  mo- 
ralske og  aandelige  Standpunkt.  Er  der  noget  bedre  Forret- 
ningsmotto  end  i  Prædikenen:  »Visdom  er  bedre  end  Krigs- 
vaaben.  Vær  ikke  ubesindig  i  Dit  Ord,  vær  ikke  for  ilter  i  Din 

Tale  eller  for  overilet  i  Din  Vrede,  thi  Vreden  hersker  hos 
Daarer«. 

»Takt!  Takt!  pas  paa  Takten«,  sagde  Bjørnson,  og  deri  lig- 
ger en  stor  Livsvisdom,  thi  Livets  Takt  eller  Hjærtets  grun- 
dige Dannelse  efter  Guds  Ord  mangler  hos  saa  mange  Men- 
nesker. Det  er  en  aandelig  Magt,  som  staar  langt  over  Tvang, 
som  den  gode  gamle  Bog  siger:  »Hvis  Jernet  er  slovt,  saa 
maa  vi  anvende  mere  Styrke  overfor  det,  men  det  er  fordel- 
agtigst at  lade  den  (Styrken)  styres  af  Klogskab«.  Den  mindst 
modstandskraftige  Retning  er  altid  den  bedste,  saa  længe  den 
er  ren  og  ædel.  Derfor  lyder  Ordet:  »Elsker  Eders  Fjender, 
gorer  vel  mod  dem,  som  hader  Eder«. 

Det  er  et  godt,  praktisk  Forretningstræk  at  prøve  paa  at 
forsone  sig  med  dem,  som  gor  os  Skade,  da  den  guddomme- 
lige Gnist  i  næsten  alle  saadanne  Tilfælde  vil  blusse  op  i 
Modparten  og  blive  til  deres  Velsignelse,  og  skulde  den  ikke 
gøre  det,  vil  den  forhindre  mere  Had,  medmindre  den  anden 
Part  skulde  være  sunket  ned  til  samme  lave  Sindelag  som  For- 
tabelsens Born,  som  ikke  vil  omvende  sig.  Det  er  langt  bedre 
og  praktisk  at  overvinde  og  udslette  de  daarlige  Følelser  end 
at  opamme  dem,  thi  hvad  et  Menneske  saar,  det  skal  det  og- 
saa  høste  i  samme  Forhold;  og  dersom  vi  saar  Nag,  Had, 
lognagtig  Omtale,  Tarvelighed  og  ussel  Smaalighed,  saa  vil 
den  samme  Udsæd  undfanges  og  vokse  i  samme  Grad  i  Mod- 
partens Folelsesliv.  Denne  Fremgangsmaade  er  lige  saa  prak- 
tisk anvendelig  i  det  private  Liv  som  i  det  sociale  Samfunds- 
liv og  Forretningsinstitutioner,  ja  gaar  helt  ind  i  de  nationale 
Forviklinger.  Der  kunde  undgaas  mange  smaa  Skændsmaal  i 
vore  Hjem  og  andre  Steder,  dersom  vi  opelskede  Sagtmodig- 
hedens eller  Lærvillighedens  Dyd  hos  os;  hvor  megen  be- 
hagelig Fornøjelse  vilde  der  ikke  være  vundet;  og  hvor  megen 
Lykke  og  Velsignelse  vilde  der  ikke  komme  ind  i  vort  Liv, 
hvis  der  i  Samfundskredsene,  i  Forretningsforbindelserne  og 
hos  al  Verdens  Redaktører  og  Skribenter  blev  lagt  Vægt  paa 
at  lære,  indprente  og  praktisere:  »Og  ligesom  I  vil,  al  Men- 

nesker  skal  gore  mod  Eder,  ligesaa  skal  og  I  gore  mod  dem«. 
Man  vilde  snart  spore  Forbedring  og  sociale  Reformer. 

Der  er  aldeles  ingen  Grund  for  den  bekymrede  Anspæn- 
delse, som  saa  mange  Mennesker  arbejder  under  for  Brodet 
og  Verdens  Velstand.  Jorden  og  dens  Fylde  er  underlagt  vor 
himmelske  Fader.  Lad  os  gaa  til  ham,  mens  vi  arbejder  og  er 
besværet.  Mennesket  i  Almindelighed  gør  sig  kun  en  uklar 
Forestilling  om  de  utallige  Midler,  som  staar  til  Forsynets 
Raadighed  for  at  velsigne  os,  naar  vi  vil  tage  imod  Guds  Ord. 
Mange  flere  Mennesker  dør  af  at  svælge  i  Mad  og  Drikke  og 
Kødets  Nydelser  end  af  Hunger  og  af  andre  Nødvendigheder. 
Det  er  de  lærvillige  Menneskers  Erfaringer,  ogsaa  blandt  Jor- 
dens Storste,  som  er  kommet  til  ledende  Stillinger  gennem 
mange  Besværligheder,  at  hvis  vi  trofast  udfører  vort  fore- 
kommende Arbejde  Dag  for  Dag  med  Udøvelsen  af  vore 
bedste  Evner,  saa  vil  »den  Dag  i  Morgen  bekymre  sig  for  sig 
selv«.  Hvis  vi  vilde  gaa  efter  Biblens  Lærdomme  og  gøre  vort 
Arbejde,  som  om  vi  vilde  »gøre  det  for  Herrens  Aasyn«,  enten 
det  synes  ringe*)  eller  stort,  om  det  kun  er  et  nyttigt  og  ær- 

*)  Mange  uansete  og  ukendte  Mennesker  i  Verden  har  den  Fo- 
leise, at  deres  Personlighed  og  deres  Arbejde  er  saa  ringe,  saa 
stille,  at  de  ingen  Nytte  er  til,  og  de  føler  som  om  deres  Liv  er  om- 
sonst. Det  er  gerne  ydmyge  Naturer,  som  under  al  Verdens  Bulder 
og  pralende  Staahej,  i  Trofasthed  udfører  deres  daglige  Dont,  i 
Kærlighed  for  deres  Næste  og  for  Livets  Pligter.  Deres  Stilling  i 
Samfundet  er  dog  af  den  storste  sammenhængende  Betydning  for 
samme  Samfund,  for  at  del  ikke  skal  falde  sammen.  Det  minder 
Nedskriveren  om,  hvad  der  skete  paa  en  prægtig  Bygning  i  en 
Storby.  Den  var  prydet  med  smukke  arkitektoniske  Ornamenter; 
men  en  skonne  Dag  ramlede  de  fleste  ned  og  gik  i  Stykker,  og  da 
man  undersogte  Aarsagen,  viste  det  sig,  at  Forbindingen  var  daar- 
lig  Kalk  eller  Cement.  —  Det  menige  Folk  og  alle  dens  mange  tro- 
faste Hverdagsmennesker  tjener  som  Forbindingsmateriale  for  de 
andre  fremtrædende  Samfundsfigurer,  for  at  de  kan  ses  og  for- 
nemmelig af  den  Grund,  at  de  ikke  skal  falde  ned  og  gaa  i  Stykker. 
Lad  Hverdagsmennesket  ikke  blive  mismodig  og  forsagt,  men  sørge 
for  at  vivre  et  part  og  styrkende  Forbindingsmateriale,  som  er 
uundværligt  paa  Jorden  Og  Eders  himmelske  Fader,  som  ser  For- 
bindingsmaterialel  i  kondom,  skal  betale  aabenbart.  Saa  siger 
Bjergprædikeren. 

ligt,  et  opløftende  og  intelligent  Arbejde,  for  os  selv  og  Med- 
mennesker, saa  søger  vi  Guds  Rige  og  hans  Retfærdighed,  thi 
intet  er  skjult  for  Himlenes  eller  de  højere  Væseners  Aasyn, 
og  dette  Arbejde  er  et  sikkert  Skridt  op  ad  Jakobsstigen.  Thi 
Jesus  sagde:  »Jeg  arbejder,  og  min  Fader  arbejder  ogsaa«, 
selv  om  Arbejdet  kan  være  forskelligt  i  dets  Natur.  Men  hvis 
vi  kun  er  Snyltevæsener  og  Øjentjenere,  der  arbejder  af  Frygt 
eller  Gunstbevisninger,  saa  kan  vi  ikke  i  det  lange  Løb  for- 
vente Succes.  Den  store  Majoritet  af  Menneskene  er  oprigtige 
Arbejdere,  og  de  er  deres  Løn  værd;  derfor  udtaler  Biblen  sit 
Vé  over  dem,  som  ved  Hjælp  af  Magten  nedtrykker  deres  Løn 
til  Livets  Ophold  og  de  retfærdige  Ting  for  dem  selv  og  deres 
Familjer,  som  er  afhængig  af  dem.  Helbred,  Rigdomme  og 
verdslige  Lyksaligheder  kan  ledsage  de  Mægtige  og  de  Rige 
for  en  lille  Tid,  men  udenfor  det  solide  Grundlag  i  Herrens 
Ord  kan  der  ikke  være  nogen  varig  Glæde  i  Livet  og  intet 
virkeligt  Forretningsfremskridt. 


DØDSFALD. 

Broder  Jacob  Alexander  Nielsen  i  Buddinge  afgik  ved  Dø- 
den den  3.  Februar  1923  og  blev  begravet  fra  Gladsaxe  Kirke 
den  11.  Februar  under  stor  Deltagelse. 

Br.  Nielsen  var  født  den  1.  December  1861  og  døde  som  et 
trofast  og  pligtopfyldende  Medlem  af  Kirken. 

